Τέλος στo δυσλειτουργικό storytelling του Destiny

Για όσους δεν έχουν παίξει ή δεν έχουν ασχοληθεί με το Destiny, οι Grimoire Cards αποτελούσαν έναν τρόπο επιβράβευσης των παικτών που κατάφερναν να πραγματοποιήσουν κάποιες συγκεκριμένες πράξεις μέσα στο παιχνίδι, όπως το να σκοτώσουν κάποιον, ή να επισκεφθούν κάποια τοποθεσία. Η συλλογή τους μπορεί να βελτιώσει λίγο το experience και τα drops που παίρνει ο παίκτης, αλλά βασικός τους στόχος είναι η διήγηση της ιστορίας πίσω απο κάποιους χαρακτήρες και κάποια όπλα, ετσι ώστε σταδιακά και μόνο μέσα απο δυσκολιές και αρκετή αναζήτηση ο παίκτης θα μπορούσε να δεί την συνολική μυθολογία του Destiny να εξελίσσεται κομμάτι κομμάτι, σαν ένα πάζλ. Παρ’ ότι ομως η ιδέα ήταν αρκετά καλή, η Activision μάλλον δεν σκέφτηκε εξίσου καλά και τις παραμέτρους της ιδέας αυτής, καθώς, παραδόξως, οι Grimoire Cards είναι αδύνατο να διαβαστούν μέσα στο παιχνίδι, αλλά μόνο μέσα απο την ειδική εφαρμογή, ή κατευθείαν στο αντίστοιχο wiki του Destiny. Αυτό το γεγονός ακυρώνει πλήρως την γενική ιδέα πίσω απο την ύπαρξη των καρτών αυτών, καθώς κάποιος θα μπορούσε απλώς να διαβάσει εξαρχής όλες τις κάρτες στο wiki, χωρίς να μπει στον κόπο να τις μαζέψει ενώ παράλληλα κάποιος που δε ενδιαφέρεται ιδιαίτερα για την ιστορία δεν θα καθόταν να ασχοληθεί με το να ψάξει που να τις διαβάσει.

Αυτό λοιπόν το δυσλειτουργικό σύστημα θα ξεφορτωθεί μια για πάντα το Destiny 2. Καθώς όμως τα Grimoire Cards θα εξαφανιστούν εντελώς, χωρίς να υπάρχει καμία πιθανότητα επαναφοράς, κάποιες πτυχές του συστήματος αυτού θα διατηρηθούν. Συγκεκριμένα, ο Steve Cotton, υπεύθυνος τους σχεδιασμού και της ανάπτυξης του κόσμου του Destiny, δήλωσε πως «Η ιστορία θα παραμείνει πλήρως μέσα στα πλαίσια του ίδιου το παιχνδιού, διώχνοντας για πάντα τα Grimoire Cards, έτσι ώστε οι παίκτες να μην αναγκάζονται να ψάχνουν αλλού για να μάθουν την ιστορία του παιχνιδιού. Παρ’ όλα αυτα όμως, και παρ’ ότι οι κάρτες αυτές δεν θα υπάρχουν πλέον, ο παίκτης θα πρέπει και στο sequel αυτό να ολοκληρώσει κάποιες αποστολές και να πραγματοποιήσει κάποιες πράξεις για να έχει πρόσβαση στην πλήρη ιστορία του παιχνιδιού, πράγμα που σημαίνει πως η εξερεύνηση της μυθολογίας του Destiny 2 θα αποτελέσει μια περιπέτεια αυτή καθεαυτή».

Εν κατακλείδι μπορούμε να πούμε πως το παιχνίδι, με την αποχώρηση του συστήματως των Grimoire Cards, επιστρέφει σε ένα πιο παραδοσιακό και πολλά υποσχόμενο storytelling. Δεν υπάρχει ακόμη μια καταληκτική ημερομηνία για την κυκλοφορία του Destiny 2 για το PC, όμως υπολογίζεται να γίνεται σε σύντομο χρονικό διάστημα μετά τις 8 Σεπτεμβρίου 2017, όπου θα κυκλοφορήσει για τις κονσόλες, και φυσικά μέχρι τότε, Game On!